Finalitzen les obres de manteniment en el camí d’Espartar i en el paratge del Salt del Cavall
17 de maig 2023

![](/media/njcj00rn/img_19_c.jpg?width=850&height=706.418918918919)

El Consell Local Agrari ha executat obres de manteniment en camins rurals que són importants per a l'accés i evacuació en zones forestals la setmana passada, del 8 al 12 de maig. Concretament els treballs s'han centrat en el camí d’Espartar i en el paratge del Salt del Cavall, tots dos al sud-oest del terme municipal, en la Serra Calderona.

Després de reunions mantingudes amb el veïnat de l'entorn, així com amb el Consorci Provincial de Bombers de València, va sorgir la necessitat d'executar obres de reparació i manteniment en camins municipals que, tractant-se de vies d'accés i evacuació en enclavaments forestals, precisaven este tipus de labors.

![](/media/e0xpiwd1/cami-espartar-antes-2_c.jpg?width=850&height=478.6036036036036)

El camí Espartar és la via d'accés principal al perímetre d'hidrants que envolta la urbanització de Los Monasterios. D'altra banda, el camí al Salt del Cavall és el vial que comunica els termes municipals d'Albalat dels Tarongers, Gilet i Sagunt, i és una via d'evacuació clau davant un possible incendi. No hi ha potència d'extinció suficient sense accessos habilitats per a mitjans terrestres ja que conjuntament amb els aeris són clau en el control d'incendis. Per això s'ha millorat l'accessibilitat a estes zones forestals.

Estos dos camins són de terra i presentaven solcs i xaragalls que impossibilitaven el pas de vehicles de motor. L'estabilització dels camins ha consistit en la neteja del ferm i cunetes, alineació, aportació de terra vegetal, perfilat i compactació. No obstant això, es procedirà a repassar l'assentament del ferm en les pròximes setmanes.

L'adjudicació de les obres es va formalitzar al juny del 2022 i els treballs estan inclosos en el contracte.

![](/media/ucvlnpj1/cami-espartar-después-2_c.jpg?width=850&height=478.6036036036036)

*   [](http://www.facebook.com/sharer.php?u=https://aytosagunto.es/va/actualitat/finalitzen-les-obres-de-manteniment-en-el-cami-d-espartar-i-en-el-paratge-del-salt-del-cavall/ "Facebook")
*   [](http://twitter.com/share?url=https://aytosagunto.es/va/actualitat/finalitzen-les-obres-de-manteniment-en-el-cami-d-espartar-i-en-el-paratge-del-salt-del-cavall/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitzen-les-obres-de-manteniment-en-el-cami-d-espartar-i-en-el-paratge-del-salt-del-cavall/ "Linked In")
*   [](mailto:?body=https://aytosagunto.es/va/actualitat/finalitzen-les-obres-de-manteniment-en-el-cami-d-espartar-i-en-el-paratge-del-salt-del-cavall/)